Георги Струмски
А-Бе-Ве

chitanka.info

Аз съм българче!

От татко и от мама

се научих тези думи да изричам.

С Вазовото слово,

с обич най-голяма

искам българче да се наричам.

Българската реч

у мен пулсира жива —

изворче бездънно,

птица гласовита.

Българската реч

далеко с мен отива —

син простор,

звезда зорница,

медна пита.

Вея българското знаме с трите цвята —

в него ми е коренчето на сърцето.

В дълъг път поемам с песен недопята,

песен — от земята до небето:

— Аз съм българче…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.